EkBass/fiwiki-20250220-pages-articles huggingface dataset:
Jack Buetel

Jack Buetel (5. syyskuuta 1915 – 27. kesäkuuta 1989) oli yhdysvaltalainen näyttelijä. Hän esiintyi elokuvissa ja televisiosarjoissa. Buetelin sukunimi oli alkujaan Beutel, mutta Howard Hughes muutti sen.http://articles.latimes.com/1989-07-01/news/mn-2103_1_jack-buetel ==Lähteet== ==Aiheesta muualla== * Luokka:Yhdysvaltalaiset näyttelijät Luokka:Vuonna 1915 syntyneet Luokka:Vuonna 1989 kuolleet
Charlotte Söderström

Charlotte Söderström (s. 1977) on ruotsalainen H&M-vaatekauppaketjun; osaomistaja. Peritty varallisuus on nostanut hänet miljardööriksi. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 1,6 miljardia dollaria. Hänen edesmennyt isoisänsä Erling Persson (1917–2002) perusti vaateyritys Hennes & Mauritzin (H&M;) vuonna 1947. Perustajan poika Stefan Persson (s. 1947), joka on Charlotte Söderströmin isä, oli maaliskuussa 2018 Ruotsin rikkain ihminen ja toimi tuolloin H&M;:n hallituksen puheenjohtajana. Söderströmin veli Karl-Johan Persson (s. 1975) toimi H&M;:n toimitusjohtajana. Hän sekä toinen veli Tom Persson (s. 1985) ovat perineet Söderströmin tavoin osuuden pörssiyhtiö H&M;:sta ja ovat dollarimiljardöörejä. Charlotte Söderström työskentelee H&M;:n sponsorointitoiminnan parissa, erityisesti hevosurheiluun liittyen. Lisäksi hänellä on maatila ja hevossiittola. Hänen omistamiinsa huippuhevosiin lukeutuu muun muassa H&M; All in, jolla ruotsalaisratsastaja Peder Fredricson voitti esteratsastuksen olympiahopeaa kesäolympialaisissa 2016, ja jolla voitettiin EM-kultaa vuonna 2017. Söderström on toiminut hyväntekeväissäätiö Erling-Persson Family Foundationin hallituksessa. Hän on naimisissa ja hänellä on kolme lasta. ==Lähteet== Luokka:Ruotsalaiset miljardöörit Luokka:Vuonna 1977 syntyneet Luokka:Elävät henkilöt
Tirreno–Adriatico 2018

Tirreno–Adriatico 2018 oli järjestyksessään 53. maantiepyöräilyn Tirreno–Adriatico-kilpailu. Kilpailu alkoi joukkueaika-ajolla Camaioressa 7. maaliskuuta ja päättyi henkilökohtaiseen aika-ajoon San Benedetto del Trontossa 13. maaliskuuta 2018. Kokonaiskilpailun voitti Team Sky-tallin Michał Kwiatkowski. == Joukkueet == == Etapit == == Kokonaistilanne == ==Lähteet== Luokka:Pyöräilykausi 2018
Aime Hansen

thumb|right|Aime Hansen, 2009. Aime Hansen (s. 16. elokuuta 1962) on virolainen runoilija. Hän kirjoittaa sekä viroksi että englanniksi. Hän on valmistunut lingvistiksi ja työskennellyt toimittajana. Nykyään hän on vapaa kirjailija.Poetry with Prakriti Hansenin ensimmäinen runokokoelma Koduaja tuul ilmestyi 1982. Seuraavat kokoelmat Kalade kuninga maa ja Teekond madude saarele ilmestyivät 1988 ja 1990. Kalade kuninga maa on ilmestynyt suomeksi vuonna 2012 nimellä Kalojen kuninkaan maa (NyNorden) Anniina Ljokkoin suomentamana.Esa Mäkijärvi: Kalojen kuninkaan maassa. Virossa ei juurikaan kirjoiteta runoutta, joka olisi tyyliltään yhtenevää Hansenin kanssa. Hänen runoissaan on itämaista henkevyyttä. Niissä maailma on täynnä ihmeitä ja kertoja kuvailee maailmaa ulkopuolisen silmin. Hansen on matkustellut Pohjois- Intiassa ja Himalajalla. Hän on kirjoittanut matkojaan kuvaavan novellikokoelman Jaipur-Delhi-Himaalaja: Reiskohvrist leitud lood, joka ilmestyi vuonna 2009. Kirja sai myös palkinnon ilmestymisvuotensa parhaana matkakirjana.Varrak.ee Vuonna 2011 Hansenilta ilmestyi kirja, jossa hän kuvailee tuntoja, joita hänessä nousi esiin kun hän asui Lontoossa. == Lähteet == Luokka:Virolaiset runoilijat Luokka:Vuonna 1962 syntyneet Luokka:Elävät henkilöt
Blayre Turnbull

Blayre Turnbull (s. 15. heinäkuuta 1993 New Glasgow, Nova Scotia) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana voittanut olympialaisissa kultaa ja saavuttanut yhden hopeamitalin. MM-kilpailuista hänellä on kaksi kultaa, kolme hopeaa ja yksi pronssi. Seuratasolla hän edustaa CWHL-seura Calgary Infernoa. Turnbull sai olympiahopeaa Pyeongchangissa 2018. Pekingin olympialaisissa 2022 hän saavutti uransa ensimmäisen olympiakullan. Hän voitti maailmanmestaruuden vuosina 2021 ja 2022 ja saavutti MM-hopeaa vuosina 2016, 2017 ja 2023 sekä MM-pronssia vuonna 2019. Turnbull on seuratasolla edustanut Wisconsinin yliopistoa vuosina 2011–2015 sekä Calgary Infernoa vuodesta 2015. Hän voitti CWHL:n mestaruuden eli Clarkson Cupin vuonna 2016. == Lähteet == Luokka:Kanadalaiset jääkiekkoilijat Luokka:Kanadalaiset olympiavoittajat Luokka:Vuonna 1993 syntyneet Luokka:Elävät henkilöt
Ann-Renée Desbiens

Ann-Renée Desbiens (s. 10. huhtikuuta 1994 La Malbaie, Quebec) on kanadalainen jääkiekkoilija, joka pelaa maalivahtina. Hän on Kanadan maajoukkueen pelaajana voittanut olympialaisissa kultaa Pekingissä 2022 joukkueen ykkösmaalivahtina ja saavuttanut hopeaa Pyeongchangissa 2018. MM-kilpailuissa hän on voittanut kultaa kotikisoissaan 2021 ja Tanskan kisoissa 2022 sekä saavuttanut hopeaa Ruotsin kisoissa 2015 ja Kanadassa 2023. Desbiens voitti CWHL:n mestaruuden eli Clarkson Cupin Montréal Starsin joukkueessa vuonna 2012. Vuosina 2013–2017 hän edusti Wisconsinin yliopistoa. == Lähteet == Luokka:Kanadalaiset jääkiekkomaalivahdit Luokka:Kanadalaiset olympiavoittajat Luokka:Vuonna 1994 syntyneet Luokka:Elävät henkilöt
Ahoniemi

Ahoniemi on sukunimi, joka on muun muassa seuraavilla suomalaisilla henkilöillä: *Kalevi Ahoniemi (1938–2003), kirjailija *Niko Ahoniemi (s. 1996), jääkiekkoilija *Petri Ahoniemi (1959–2018), liikemies, sijoittaja ja toimittaja
Blipfoto

Blipfoto on kansainvälinen digitaalisen valokuvauksen WWW-palvelu, jonka tarkoituksena on kannustaa "päivän kuva" -tyyppiseen valokuvausharrastukseen. Aika ajoin Blipfotossa järjestetään myös haastekilpailuita, jolloin haasteeseen osallistuvat kuvaavat päivittäin annettavan aiheen alla. Yleisradion Kaakkois-Suomen -alueuutiset 6.7.2012 Suomennettuna Blipfoto tarkoittaa jotain valo(kuva)täplän tapaista, tai se voi viitata myös vanhanaikaisen digitaalikameran piippaavaan laukaisuääneen. Blippaus sopii kaikille - Ylämaan valokuvaamo, viitattu 8.4.2018 Yhteisö on perustettu vuonna 21.10.2004, ja nykyään siihen kuuluu tuhansia jäseniä ympäri maailman. Yhteisön käyttökielenä on englanti.Blipfoto.com - About Us "Blippauksen" ideana on ottaa joka päivä yksi kuva, joka jaetaan palvelun muille käyttäjille. Jokapäiväisyys ei kuitenkaan ole vaatimus, vaan vain maksimimäärä. Myöskään kuvien julkaisun ei tarvitse tapahtua päivittäin, vaan vain kuvausajankohdalla on merkitystä. Yhteisön tyypillisimmät käyttäjät kuitenkin sekä kuvaavat että julkaisevat lähes päivittäin, ja monilla julkaistu kuva yhdistyy automaattisesti myös muihin sosiaalisen median päivityksiin (kuten Facebook tai Twitter).Blipfoto.com - History, viitattu 8.4.2018 Perusteet blip-harrastukselle voivat olla monenlaisia. Esimerkiksi tällaisia voivat olla oman kuvauksen aktivointi, uusien kontaktien luonti, muiden kuvien katselu tai vaikkapa palautteen saaminen omista kuvista. Eräs palvelun aktiivikäyttäjistä, pian 1300 blippiä kuvannut legendaarinen muotokuvakouluttaja ja valokuvaaja Jussi Aalto kertoo: \- Olen ollut valokuvan ammattilainen vuodesta 1966 lähtien, ja viimeiset kaksi vuotta valtion taiteilijaeläkkeellä. Tämä blip-harrastus palvelee minua sormiharjoitusten tapaan, eli haluan harjoitella päivittäin, kuten muusikotkin tekevät. Näin säilytän herkkyyteni tärkeitä projekteja varten.Suomen kameraseurojen liiton kotisivut, viitattu 8.4.2018 ==Aiheesta muualla== * Blipfoto.com ==Lähteet== Luokka:Yhteisöpalvelut
HEF-polttoaine

HEF-polttoaine (lyhenne sanoista high energy fuel, myös Zip fuel) oli joukko korkeaenergisiä lisäaineita sisältäneitä lentopolttoaineita, joita kehitettiin 1950-luvun alulta alkaen silloisten lentopolttoaineden korkeaenergiatiheydellisiksi korvaajiksi. HEF-polttoaineita suunniteltiin käytettäväksi muun muassa tuolloin kehitteillä olleessa strategisessa XB-70 Valkyrie -pommikoneessa, XF-108 Rapier -hävittäjässä, sekä Bomarc- ilmatorjuntaohjuksessa. Polttoaineet osoittautuivat epäkäytännöllisiksi koekäytöissä, minkä seurauksena niiden kehityksestä luovuttiin vuonna 1959. == Historia == Boraanien käyttöä lentopolttoaineiden lisäaineena lähdettiin tutkimaan vuonna 1952 Yhdysvaltain laivaston ilmailuviraston () projekti Zip:in puitteissa. Zip-projekti jatkoi aiemman Hermes-projektin jalanjäljissä kehittäen korkeaenergisiä boraanipohjaisia suihkumoottoreissa käytettäväksi suunniteltuja lentopolttoaineita. Korkeaenergisten polttoaineiden tavoitteena oli kasvattaa ydinpommien pudottamiseen käytettyjen strategisten pommikoneiden kantamaa. Zip-projekti tarjosi useiden miljoonien dollarien arvoiset sopimukset projektin pääurakoitsijoille Olin Mathieson Chemical Corporationille ja Callery Chemical Co:lle, minkä lisäksi vuosikymmenen kestäneeseen projektiin osallistui useita muita teollisuusorganisaatioita.Clark 1972, s. 122 Huomattavasti paisunut Zip- projekti jakautui vuonna 1956, kun Olin Mathiesonin HEF-polttoaineiden parissa tehty työ siirtyi ilmavoimien valvontaan ja Calleryn Super-polttoaineiden kehitys siirtyi laivaston ilmailuviraston valvontaan. == Lähteet == * === Viitteet === Luokka:Polttoaineet
Juho Koivukoski

Juho Koivukoski (s. 1877, k. 22. helmikuuta 1920 Kokkola) oli Etsivän Keskuspoliisin palveluksessa ollut etsivä, joka helmikuussa 1920 väitti ampuneensa Otto Ville Kuusisen Pohjanlahden jäällä. Suurta kohua synnyttänyt juttu osoittautui perättömäksi, ja Koivukoski ampui lopulta itsensä.Aapo Roselius, Oula Silvennoinen, Marko Tikka: Suomalaiset fasistit – mustan sarastuksen airuet, luku Luo lippujen s. 107–110, WSOY 2016 ISBN 978-951-0-40132-3. Lapualta kotoisin ollut Koivukoski oli toiminut sahatyömiehenä ja sekatyömiehenä ennen Suomen sisällissotaa. Syksyllä 1917 hänen väitettiin olleen jonkin aikaa punaisten riveissä mutta sitten hän liittyi valkoisiin ja teki sodan aikana kertoman mukaan ”korvaamattomia palveluksia valkoisille”. Sodan jälkeen Koivukoski onnistui pääsemään Etsivän Keskuspoliisin etsiväksi toimipaikkanaan Seinäjoki. Kuusisen ampumisjuttu sai alkunsa kun Koivukoski saapui illalla 11. helmikuuta 1920 Lapuan kirkonkylässä sijainneeseen Vihtori Kosolan taloon jossa olivat paikalla Kosolan lisäksi muun muassa Artturi Leinonen ja Jalmari Lahdensuo. Koivukoski oli jo aiemmin kertonut Lahdensuolle olevansa Raippaluodon seudulla piileskelevän Kuusisen jäljillä ja nyt hän ilmoitti pidättäneensä Kuusisen Oravaisten kestikievarissa. Sanomalehti Ilkka julkaisi asiasta seuraavana päivänä uutisen jonka mukaan pidätetty Kuusinen olisi jo kuljetettu junalla Helsinkiin. Paikallisille poliiseille ja Vaasan läänin maaherralle tieto tuli täytenä yllätyksenä. Kun Koivukoskelta vaadittiin tarkempia tietoja asiasta hän ilmoitti matkustavansa itse Helsinkiin ja antavansa siellä selonteon Etsivän keskuspoliisin päällikölle Ossian Holmströmille. Pari päivää myöhemmin Koivukoski tapasi Lapualla Vihtori Kosolan ja kertoi tälle että olikin ampunut Kuusisen kuoliaaksi ja jättänyt ruumiin merenjäälle. Koivukoski oli kertomansa mukaan seurannut hiihtäen Ruotsiin matkannutta Kuusista Raippaluodon edustalla ja vaatinut tätä palaamaan Suomeen. Kun Kuusinen oli kieltäytynyt Koivukoski oli kertomansa mukaan ampunut hänet. Uutinen Kuusisen kuolemasta levisi pian ja Suomen Sosialidemokraatti julkaisi siitä ensimmäisenä uutisen 17. helmikuuta 1920. Kansanedustaja Väinö Tanner teki asiasta myös hallitukselle välikysymyksen. Helsingistä lähetettiin nyt Helsingin poliisilaitoksen rikososaston apulaispäällikkö Rafael Silander Pohjanmaalle selvittämään asiaa ja hänen Vaasassa, Lapualla ja Oravaisissa pitämissään kuulusteluissa selvisi pian että Kuusista ei ollut nähty sen paremmin elävänä kuin kuolleena ja koko juttu oli perätön. Koivukosken kerrottiin nousseen etelään menevään junaan mutta sitten hänen ruumiinsa löytyikin Kokkolan rautatieaseman lähellä sijainneesta puistosta varmistamaton pistooli rinnan päällä (lehtiuutisissa mainittiin että ruumis olisi löytynyt eräästä puutarhasta Uudestakaarlepyystä). Tutkimuksissa selvisi että 43-vuotias Koivukoski oli ampunut itsensä. ==Lähteet== Luokka:Suomen turvallisuuspoliisin henkilökunta Luokka:Suomen sisällissodan valkoiset Luokka:Itsemurhan tehneet Luokka:Huijarit Luokka:Vuonna 1877 syntyneet Luokka:Vuonna 1920 kuolleet
Jonna Yli-Mäenpää

Jonna Yli-Mäenpää (s. 2. syyskuuta 1996 Ängelholm, Ruotsi) on suomalainen jääkiekkoilija.Jääkiekkokirja 2018, s. 535 Hän on pelipaikaltaan hyökkääjä. Yli-Mäenpää on pelannut Suomen pääsarjassa Team Kuortaneen (ensimmäisellä kaudella nimenä Team Oriflame) joukkueessa vuodet 2013–2015 ja vuodesta 2015 Oulun Kärpissä. Kauden 2017–2018 loppuun mennessä hän on pelannut pääsarjassa 96 runkosarjaottelua, joissa hänen tehopisteensä ovat 14+25=39, sekä 16 pudotuspeliä tehopistein 0+3=3. Hän voitti Suomen-mestaruuden vuonna 2017Jääkiekkokirja 2018, s. 218 ja vuonna 2018. Yli-Mäenpää on pelannut alle 18-vuotiaiden MM-kilpailuissa vuosina 2013 ja 2014. == Lähteet == * === Viitteet === Luokka:Suomalaiset jääkiekkoilijat Luokka:Oulun Kärppien pelaajat Luokka:Vuonna 1996 syntyneet Luokka:Elävät henkilöt
Kirsten Rausing

Eva Kirsten Elisabet Rausing (s. Lund, Ruotsi) on Britanniassa asuva ruotsalainen liikenainen, hevoskasvattaja, hevosurheiluvaikuttaja ja perijätär, jonka isoisä perusti elintarvikepakkauksia valmistaneen valmistaja Tetra Pakin. Rausing peri kahden veljensä tavoin kolmanneksen tästä nyttemmin nimellä Tetra Laval tunnetusta pakkauskonsernista. Tämä teki sisaruksista miljardöörejä. Maaliskuussa 2018 yhdysvaltalainen talousjulkaisu Forbes arvioi kunkin sisaruksen varallisuudeksi 6,6 miljardia dollaria. Rausingin edesmennyt isoisä Ruben Rausing (1895–1983) perusti antiseptisia, kartonkisia juomapakkauksia valmistaneen Tetra Pakin vuonna 1951. Pakkaukset mahdollistivat esimerkiksi mehujen ja maitotuotteiden pakkaamisen lasipulloja kevyempiin ja muovipusseja kestävämpiin pakkauksiin, mikä teki ne suosituiksi. Yritys hankki vuonna 1991 ranskalaisen meijerilaitevalmistaja DeLavalin, ja konserniyhtiön nimi muutettiin vuonna 1993 muotoon Tetra Laval. Samana vuonna Kirstenin isä Gad Rausing (1922–2000) lunasti yhtiöstä tässä vaiheessa puolet omistaneen veljensä Hans Rausingin ulos pakkauskonsernista Gadin kuoltua Kirstenin äiti, taidehistorioitsija Birgit Rausing (s. 1924) perusti yhtiön osakkeiden hallitsemiseksi rahaston (holdingyhtiön), jonka edunsaajia Kirsten sekä hänen nuoremmat veljensä Finn (s. 1955) ja Jörn (s. 1960) ovat, kukin kolmanneksen osuudella. Kirsten Rausing on toiminut Tetra Lavalin johtokunnassa vuodesta 1991 lähtien. Kirsten Rausing on naimaton, eikä hänellä ole lapsia. Hän on tunnettu hevoskasvattaja, jolla on ollut hevoskasvattamo jo nuorena Ruotsissa (Simonstorp). Vuonna 1977 hän muutti Ruotsista ensin Irlantiin työskennelläkseen Airlie Stud -hevossiittolassa, joka oli tuolloin maailman johtavia kilpahevosten hevoskasvattamoja. Vuonna 1980 hän muutti nykyiselle kotipaikkakunnalleen Englannissa, Suffolkin Newmarketiin ja perusti sittemmin kuuluisaksi nousseen, lukuisten voittajahevosten siittolana ja kotitallina tunnetun Lanwades Studin. Nykyään hänellä on kaksi menestyvää lämminveristen hevosten kasvattamoa Newmarketissa Englannissa ja yksi Irlannissa. Hänellä on ollut monia hevoskasvatuksen ja hevoskilpailuihin liittyviä johto- ja luottamustehtäviä. Vuonna 2014 sanomalehti The Guardian katsoi hänen kuuluvan Britannian 50 vaikutusvaltaisimman naispuolisen urheiluvaikuttajan joukkoon. ==Lähteet== ==Aiheesta muualla== * Hevossiittola ja -kasvattamo Lanwades Stud (lanwades.com) Luokka:Ruotsalaiset miljardöörit Luokka:Vuonna 1952 syntyneet Luokka:Elävät henkilöt
Sari Wäänänen

Sari Wäänänen (s. 6. huhtikuuta 1993 Ylikiiminki) on suomalainen jääkiekkoilija.Jääkiekkokirja 2018, s. 535 Hän on pelipaikaltaan hyökkääjä. Wäänänen on pelannut Suomen pääsarjassa Oulun Kärpissä vuodet 2010–2012 sekä vuodesta 2014. Kauden 2017–2018 loppuun mennessä hän on pelannut pääsarjassa 101 runkosarjaottelua, joissa hänen tehopisteensä ovat 30+43=73, sekä 23 pudotuspeliä tehopistein 5+6=11. Hän voitti Suomen-mestaruuden vuosina 2017Jääkiekkokirja 2018, s. 218 ja 2018. Lisäksi hänellä on yksi SM-pronssi. == Lähteet == * === Viitteet === Luokka:Suomalaiset jääkiekkoilijat Luokka:Oulun Kärppien pelaajat Luokka:Vuonna 1993 syntyneet Luokka:Elävät henkilöt
Jasmin Hulanmäki

Jasmin Hulanmäki (s. 9. heinäkuuta 1995 Pyhäjoki) on suomalainen jääkiekkoilija.Jääkiekkokirja 2018, s. 524 Hän on pelipaikaltaan hyökkääjä. Hulanmäki on pelannut Suomen pääsarjaa Oulun Kärppien joukkueessa vuodesta 2015. Kauden 2017–2018 loppuun mennessä hän on pelannut pääsarjassa 67 runkosarjaottelua, joissa hänen tehopisteensä ovat 25+18=43, sekä 21 pudotuspeliä tehopistein 4+6=10. Hän voitti Suomen-mestaruuden vuonna 2017Jääkiekkokirja 2018, s. 218 ja vuonna 2018. == Lähteet == * === Viitteet === Luokka:Suomalaiset jääkiekkoilijat Luokka:Oulun Kärppien pelaajat Luokka:Vuonna 1995 syntyneet Luokka:Elävät henkilöt
Nelli Salomäki

Nelli Salomäki (s. 1. heinäkuuta 1997 Raahe) on suomalainen jääkiekkoilija.Jääkiekkokirja 2018, s. 532 Hän on pelipaikaltaan hyökkääjä. Salomäki on pelannut Suomen pääsarjaa Oulun Kärppien joukkueessa kaudesta 2012–2013 alkaen. Kauden 2017–2018 loppuun mennessä hän on pelannut pääsarjassa 139 runkosarjaottelua ja 41 pudotuspeliä. Hän voitti Suomen- mestaruuden vuonna 2017Jääkiekkokirja 2018, s. 218 ja vuonna 2018. Salomäki on pelannut alle 18-vuotiaiden MM-kilpailuissa vuosina 2014 ja 2015. Hänen veljensä on Nashville Predatorsin hyökkääjä Miikka Salomäki. == Lähteet == * === Viitteet === Luokka:Suomalaiset jääkiekkoilijat Luokka:Oulun Kärppien pelaajat Luokka:Vuonna 1997 syntyneet Luokka:Elävät henkilöt
Overload

Overload on Revival Productionsin kehittämä ja julkaisema räiskintäpeli. Peli on julkaistu toukokuussa Linuxille, macOS:lle ja Windowsille. Peli on julkaistu samana vuonna PlayStation 4:lle ja seuraavana vuonna Xbox Onelle. Peliä on luonnehdittu Descent-pelisarjan henkiseksi seuraajaksi. == Kehitys == Pelin kehittäjissä ovat mukana Matt Toschlog ja Mike Kulas, jotka olivat perustajina kaksi ensimmäistä Descent-peliä kehittäneessä Parallax Softwaressa. Hanke sai osittaisen rahoituksen 12. maaliskuuta 2016 Kickstarter-kampanjalla. Peli on ollut saatavilla Steam-palvelussa ennakkojulkaisuna maaliskuusta 2017 lähtien. == Lähteet == == Aiheesta muualla == * Luokka:Vuoden 2018 videopelit Luokka:Yhdysvalloissa kehitetyt videopelit Luokka:Linux-pelit Luokka:Mac OS -pelit Luokka:PlayStation 4 -pelit Luokka:Windows-pelit Luokka:Xbox One -pelit
Amiraliteettienkaskaskäpinkäinen

Amiraliteettienkaskaskäpinkäinen (Edolisoma admiralitatis) on kaskaskäpinkäisiin kuuluva lintulaji, jonka nimi on suomen kielen pisin. Ykkössijan se jakaa uudenkaledonianlepinkäismonarkin kanssa - kummankin nimessä on 32 kirjainta. Osa tutkijoista pitää sitä kuitenkin toisen käpinkäislajin, kaitanokkakäpinkäisen alalajina (Coracina tenuirostris admiralitatis). Myöskään Kansainvälinen luonnonsuojeluliitto ei ole vielä myöntänyt sille itsenäisen lajin asemaa, minkä takia sille ei toistaiseksi määritellä omaa uhanalaisuusluokitusta. Laji esiintyy luonnossa vain Papua- Uudessa-Guineassa Manusin provinssiin kuuluvien Amiraliteettisaarten Manusin saarella. == Aiheesta muualla == *UniProt: Taxonomy - Edolisoma admiralitatis Luokka:Käpinkäiset
Norah Amsellem

Norah Amsellem on ranskalainen oopperalaulaja, äänialaltaan sopraano. Hän on esiintynyt muun muassa Metropolitan-oopperassa, La Scalassa, San Franciscon oopperassa, Lontoon Royal Opera Housessa, Covent Gardenissa ja Wienin valtionoopperassa. Hän on myös konserttiartisti. Hän on tehnyt yhteistyötä sellaisten kapellimestareiden kuin Marco Armiliaton, Daniel Barenboimin, James Conlonin, Rafael Frühbeck de Burgosin, Daniele Gattin, James Levinen, Jesús López Cobosin, Charles Mackerrasin, Zubin Mehtan, Riccardo Mutin, Kent Naganon, Daniel Orenin, Seiji Ozawan, Antonio Pappanon, Michel Plassonin, Georges Pretren, Leonard Slatkinin, Pinchas Steinbergin, Roberto Spanon, Michel Tilson-Thomasin ja Mareck Janovskyn kanssa.Norah Amsellem: Biography Amsellemin merkittävien roolien joukossa ovat olleet Violettan osuus Giuseppe Verdin oopperassa La traviata, nimirooli Jules Massenet'n Manonissa, Mimin rooli Giacomo Puccinin La bohèmessa ja Liùn osa viimeksi mainitun säveltäjän Turandotissa. Amsellem on syntyperäinen pariisilainen. Hän aloitti musiikinopintonsa viiden vuoden iässä, jolloin hän soitti pianoa ja harppua. Kahdeksanvuotiaana hän liittyi lapsikuoroon. Sittemmin Amsellem siirtyi Yhdysvalloissa suorittamiensa opintojen pariin. == Lähteet == Luokka:Ranskalaiset oopperalaulajat Luokka:Sopraanot Luokka:Vuonna 1970 syntyneet Luokka:Elävät henkilöt
Joséphine Fodor

Joséphine Fodor (13. lokakuuta 1789 Pariisi – 14. elokuuta 1870 Lyon) oli ranskalainen sopraano. Hän oli säveltäjä Josephus Andreas Fodorin (1751–1828) tytär ja sai isältään varhaista opetusta harpun- ja pianonsoitossa. Hän opiskeli myös laulamista ja pääsi vuonna 1810 esiintymään Pietariin, jossa hän työskenteli, kunnes keisarillisen määräyksen pohjalta ulkomaalaiset erotettiin tehtävistä teatterissa. Vuonna 1812 Fodor meni naimisiin ranskalaisen näyttelijä Mainvillen kanssa.Musicologie: Fodor Joséphine Fodor esiintyi Tukholmassa ja Kööpenhaminassa ennen paluutaan Pariisiin, jossa hän esiintyi Opéra-Comiquessa. Hän pääsi työskentelemään myös Théâtre Italieniin (Italialaiseen teatteriin), jota johti Angelica Catalani. Sopimus päättyi vuonna 1818, jolloin Fodor lähti Venetsiaan. Vuonna 1819 Fodor siirtyi jälleen Pariisiin, jossa hänestä tuli kolmen vuoden ajaksi Italialaisen teatterin tähti. Vuonna 1822 hän esiintyi Desdemonan roolissa Gioacchino Rossinin Otello-oopperassa Napolin Teatro San Carlossa, ja vuonna 1823 hän saavutti menestystä Wienissä. Hän esiintyi kahdessakymmenessä eri roolissa, mutta erityisesti hänen ohjelmistonsa koostui Rossinin, Ferdinando Paerin ja Wolfgang Amadeus Mozartin oopperarooleista. Fodor vetäytyi lavalta vuonna 1828. Vuonna 1857 Fodorilta ilmestyi kirja Réflexions et conseils sur l'art du chant. == Lähteet == Luokka:Ranskalaiset oopperalaulajat Luokka:Sopraanot Luokka:Vuonna 1789 syntyneet Luokka:Vuonna 1870 kuolleet
Christine Brenk

Christine Brenk on saksalainen taidemusiikin laulaja, äänialaltaan sopraano. Hän syntyi Pforzheimissa ja opiskeli laulamista kotimaassaan yliopistotasolla kahden professorin – Eva-Maria Molnarin ja Rudolf Pierriayn – johdolla. Brenk myös täydensi opintojaan Lontoossa Laura Sartin johdolla. Sittemmin Brenk osallistui Geoffrey Parsonsin, Charles Brettin ja Judith Beckmannin mestarikursseille. Hän sai Wagner-liitolta stipendin ja voitti palkinnon valtakunnallisessa laulukilpailussa Berliinissä.Bach-Cantatas.com: Christine Brenk Brenk piti konserttikiertueita Novosibirskissä, Portugalissa ja Unkarissa. Oopperadebyyttinsä Brenk piti vuonna 1991 Schwetzingenissä Paminan roolissa Taikahuilussa. Brenk on omistanut aikaansa myös yksinlaulu- ja konserttilaulannalle. Hän on osallistunut Bachin Jouluoratorion levyttämiseen. == Lähteet == Luokka:Saksalaiset oopperalaulajat Luokka:Sopraanot Luokka:Elävät henkilöt
Gentjana Rochi

Gentjana Rochi (s. 17. syyskuuta 1994 Gostivar) on pohjoismakedonialainen jalkapalloilija, joka edustaa Kansallisessa Liigassa pelaavaa Kuopion Palloseuraa. Suomen lisäksi hän on aikaisemmin pelannut Pohjois-Makedonian naisten pääsarjassa sekä Saksan alasarjoissa. Kaudet 2017–2018 Rochi edusti Jyväskylän Pallokerhoa, josta hän siirtyi PK-35 Vantaaseen syksyllä 2018. Kun seura pudotettiin talousvaikeuksien vuoksi Ykköseen, siirtyi Rochi Kuopion Palloseuraan huhtikuussa 2019. Hän voitti Suomen-mestaruuden kausina 2021 ja 2022. Kaudella 2018 Rochi oli Naisten Liigan paras maalintekijä 20 maalillaan. Kaudella 2020 hän teki 16 maalia ja oli jälleen Liigan paras maalintekijä. Kaudella 2021 hän teki 26 maalia ja oli kolmannen kerran Liigan paras maalintekijä. Kaudella 2022 hän teki 22 maalia ja oli Liigan maalipörssissä toinen joukkuetoverinsa Lavdije Begollin jälkeen. Kuukauden pelaajaksi Rochi on valittu toukokuussa 2017, kesäkuussa 2018 ja huhti-toukokuussa 2021. == Lähteet == == Aiheesta muualla == *Gentjana Rochi Suomen Palloliiton sivuilla Luokka:Pohjoismakedonialaiset jalkapalloilijat Luokka:Vuonna 1994 syntyneet Luokka:Elävät henkilöt
Antonia Johnson

Antonia Margaret Ax:son Johnson, usein muodossa Antonia Ax:son Johnson (Ax:son luetaan ja on väestökirjoissa virallisesti Axelson; s. New York, Yhdysvallat) on ruotsalainen liikenainen, perheyrittäjä ja Axel Johnson -konsernin neljännen sukupolven perijätär. Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 6,3 miljardia dollaria. Hän on rikkain Ruotsissa asuva nainen. Johnson peri isoisoisänsä Axel Johansonin vuonna 1873 perustaman Axel Johanson -monialakonsernin isänsä kuoltua vuonna 1982. Hänen johdollaan alkujaan erityisesti meriliikenteessä ja teollisuudessa toimineen konsernin liiketoiminnassa tehtiin merkittäviä suunnanmuutoksia. Nyt tukholmalaisessa yrityskonsernissa on neljä liiketaloudellisesti itsenäisestä yhtiötä: newyorkilainen Axel Johnson Inc., sekä ruotsalaiset Axel Johnson AB, AxFast AB ja Altocumulus AB. Axel Johansson AB pitää hallussaan 50 prosentin osuutta pörssinoteeratusta vähittäis- ja tukkukauppayhtiöstä Axfoodista, 25 prosentin osuutta tietokonetuotteiden vähittäismyyjästä (Dustin Group). Konserniin kuuluvat myös Åhléns-tavaratalot, Kicks-kosmetiikkamyymälät ja Martin & Servera -ravintolatukkupalvelut. AxFast omistaa kiinteistöjä, erityisesti vähittäiskauppojen liiketiloja Ruotsissa. AltoCumulus toimii omaisuudenhoitoyhtiönä. Johanson toimi konsernin hallituksen puheenjohtajana maaliskuuhun 2015 saakka. Tuolloin valta yhtiön johto siirtyi hänen tyttärelleen Caroline Bergille. Ax:son Johnson on osaomistaja muun muassa kolmella Michelin-tähdellä palkitussa tukholmalaisessa Frantzén-ravintolassa. Johnson opiskeli psykologiaa 1960-luvulla Harvardin Radcliffe Collegessa ja Tukholman yliopistossa (BSc, 1971). Hän on naimisissa toista kertaa. Hänellä on neljä lasta ensimmäisestä avioliitosta (1963–1983) yritysjohtaja, kreivi Nils Mörnerin kanssa. Johnson pitää ratsastamisesta ja hänen kotitilallaan Tukholman lähellä on olympiatason kouluratsastusrata ja hevossiittola (Lövsta stuteri). Hän on toiminut Ruotsin kouluratsastusliiton (Svensk Dressyr) puheenjohtajana. Hän toimii kunnallispolitiikassa kunnanvaltuutettuna (viimeksi 2014–; Folkpartiet, nyk. Liberalerna). Vuosina 2006–2012 hän oli kotikaupunkinsa Upplands Väsbyn kaupunginhallituksen varapuheenjohtaja. Ax:son Johanson on saanut useita tunnustuksia. Hänet nimettiin vuonna 2013 Tukholman KTH:n kunniatohtoriksi. Palkintoperusteissa mainittiin vastuullinen yrittäjyys yhteiskunnassa ja sen tutkimuslaitosten kanssa, painottaen kestävää kehitystä. Ax:son Johansonista on kirjoitettu ainakin yksi osin haastatteluihin pohjautuva kirja: Bengt Ericson (2007/2013) Antonias revansch : hur hon räddade sitt imperium från att gå under och kom tillbaka som en vinnare. ISBN 978-9186597580 (uusi painos 2013). ==Lähteet== ==Aiheesta muualla== *Hon är Sveriges främste superkommunikatör – drivs av samhällsfrågor (16.5.2017) (resume.se) *Hon är Sveriges rikaste kvinna (video, kesto 2 min 41 s) (expressen.se) *Lövsta Stuteri (lovstastuteri.com) Luokka:Ruotsalaiset yritysjohtajat Luokka:Ruotsalaiset miljardöörit Luokka:Ruotsin liberaalien poliitikot Luokka:Vuonna 1943 syntyneet Luokka:Elävät henkilöt
Ella Jenkins

Ella Jenkins (6. elokuuta 1924 St. Louis, Missouri – 9. marraskuuta 2024Legendary Chicago singer-songwriter Ella Jenkins passes away at 100) oli yhdysvaltalainen laulaja. Hänet tunnetaan lapsille tekemästään musiikista, joka kuitenkin on vedonnut myös kouluttajiin ja muihin aikuisiin.AllMusic.com: Ella Jenkins Jenkins varttui Chicagossa ja aloitti ammattimaisen laulajanuransa vuonna 1956. Albumien lisäksi hän on tehnyt kirjoja ja videoita; teoksillaan hän opettaa lapsille monenlaisiin elämänalueisiin sisältyviä asioita lukemisesta maantietoon ja tanssiin. Ajan mittaan Jenkins ryhtyi myös ohjeistamaan lasten opettajia. Kuuluisilla Adventures in Rhythm -workshopeillaan hän esitteli näille uudenlaisia ryhmälaulannan ja rytmin tuottamisen metodeja. Vuonna 1999 Jenkins julkaisi jo kolmannenkymmenennen albuminsa Smithsonian Folkways Recordsings -yhtiölle. Albumin nimi on Ella Jenkins & a Union of Friends Pulling Together. Jenkins on päivittänyt tuotantonsa kattamia teemoja ajanmukaisilla tavoilla. Hän on käsitellyt teoksissaan muun muassa monikulttuurisuuden ja ympäristön kaltaisia aiheita. Vuonna 2017 Jenkins juhlisti kuudettakymmenettä vuottaan Folkways-artistina julkaisullaan Camp Songs. Hänelle on myönnetty Grammy-palkinto elämäntyöstään.Smithsonian Folkways Recordings: Ella Jenkins - The First Lady of Children's Music Vuonna 2007 Jenkinsin albumi You'll Sing a Song and I'll Sing a Song (1966) valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.Complete National Recording Registry Listing, Library of Congress. Viitattu 7.9.2020. == Lähteet == == Aiheesta muualla == * Viralliset sivut Luokka:Yhdysvaltalaiset laulajat Luokka:Grammy-palkinnon saajat Luokka:Lastenmusiikki Luokka:Yli satavuotiaiksi eläneet yhdysvaltalaiset Luokka:Vuonna 1924 syntyneet Luokka:Vuonna 2024 kuolleet
Mathilde Seigner

Mathilde Seigner (s. 17. tammikuuta 1968) on ranskalainen näyttelijä, joka on menestyksellisesti näytellyt ranskankielisissä filmeissä. Hän on näyttelijä Emmanuelle Seignerin sisar, näyttelijä Françoise Seignerin lapsi ja näyttelijä Louis Seignerin lapsenlapsi. Hän aloitti filmiuransa elokuvassa Le sourire (1994). Samana vuonna tehdyssä ohjaaja Claude Millerin elokuvassa Hymy (Rosine, 1994) hän oli pääosassa ja sai suorituksestaan huomionosoituksia. Elokuvasta Nettoyage à sec (1997) hän voitti naissivuosan César-palkinnon ja rooli filmissä Kauneushoitola Venus (Vénus beauté (institut) 1999) antoi hänelle toisen sivuosa-César-palkinnon. Porträt der Schauspielerin Mathilde Seigner. Thomas Staedli. Viitattu 9.4.2018. Ohjaaja Claude Millerin filmi Betty Fisher (Betty Fisher et autres histoires, 2001) tuotti Signerille parhaan näyttelijättären palkinnon Montrealin elokuvajuhlilla ja samana vuonna tehty Tyttö Pariisista (Une hirondelle a fait le printemps, 2001) vastaavan palkinnon Cabourgin elokuvajuhlilla. Mathilde Seigner oli naispääosassa ohjaaja Clade Lelouchin pariisilaistrilogian ensimmäisessä osassa Le genre humain - 1ère partie: Les Parisiens (2004). ==Lähteet== ==Aiheesta muualla== * Luokka:Ranskalaiset näyttelijät Luokka:Vuonna 1968 syntyneet Luokka:Elävät henkilöt
Susie Allanson

Susie Allanson (s. 17. maaliskuuta 1952 Las Vegas, Nevada) on yhdysvaltalainen countrylaulaja ja näyttelijä. Hän aloitti ammattimaisen uransa vuonna 1970, muutti eteläiseen Kaliforniaan 1975 ja sai ABC Recordsin kautta julkaistuksi debyyttialbuminsa, joka sisälsi singlen "Love Is a Satisfied Woman"/"Me & Charlie Brown". Allanson julkaisi toisenkin singlen ("Baby Don't Keep Me Hangin' On"), jonka ansiosta hän sai sopimuksen Curb Recordsilta. Myöhemmin Allanson levytti myös Elektralle ja United Artists Recordsille. Allanson meni naimisiin managerinsa Ray Ruffin kanssa ja jatkoi uraansa äitiydestä huolimatta 1980-luvulle saakka. == Diskografia == === Albumit === * Susie Allanson (1976) * A Little Love (1977) * We Belong Together (1978) * Heart to Heart (1979) * Susie (1980) === Singlet === * "Love Is a Satisfied Woman" (1976) * "Baby, Don't Keep Me Hangin' On" (1977) * "Baby, Last Night Made My Day" (1977) * "Maybe Baby" (1978) * "We Belong Together" (1978) * "Back to the Love" (1978) * "Words" (1979) * "Two Steps Forward and Three Steps Back" (1979) * "Without You" (1979) * "I Must Be Crazy" (1979) * "While I Was Makin' Love to You" (1980) * "Dance the Two Step" (1980) * "Run to Her" (1981) * "Love Is Knockin' at My Door (Here Comes Forever Again)" (1981) * "Hearts (Our Hearts)" (1981) * "Wasn't That Love" (1982) * "Where's the Fire" (1987) * "She Don't Love You" (1987) == Lähteet == * AllMusic.com: Susie Allanson Luokka:Yhdysvaltalaiset laulajat Luokka:Yhdysvaltalaiset countrymuusikot Luokka:Yhdysvaltalaiset näyttelijät Luokka:Vuonna 1952 syntyneet Luokka:Elävät henkilöt
Anne Greiling

Anne Greiling on saksalainen oopperalaulaja, äänialaltaan kontra-altto. Hän syntyi Pforzheimissa ja opiskeli professori Katharina Daun johdolla. Hän osallistui myös Charles Spencerin ja Ulrich Eisenlohrin pitämille laulutunneille. Jo opiskeluaikoinaan Greiling esiintyi vierailijana eri saksalaisissa oopperataloissa. Hän on myös konsertti- ja liedtulkitsija. Hän on kiertänyt konsertoimassa muuallakin Euroopassa sekä Israelissa.Bach- Cantatas.com: Anne Greiling (Contralto) Greiling on työskennellyt Bonnin oopperassa, jossa hän debytoi tammikuussa 1996 Suzyn roolissa Giacomo Puccinin La Rondinessa. Greiling on myös esiintynyt muiden muassa Engelbert Humperdinckin ja Wolfgang Amadeus Mozartin teosten tulkinnoissa. Hän on tehnyt yhteistyötä Bonnin oopperassa sellaisten kapellimestarien kuin Jeffrey Taten ja Gustav Kuhnin kanssa. == Lähteet == == Aiheesta muualla == * Viralliset sivut Luokka:Saksalaiset oopperalaulajat Luokka:Altot Luokka:Elävät henkilöt
Isaac Peral (A0)

Isaac Peral (runkonumero A0) oli Espanjan laivaston vuonna 1916 vesille laskettu ensimmäinen sukellusvene. Alus oli samankaltainen kuin Yhdysvaltain laivaston ensimmäinen kaksirunkoinen sukellusvene USS M-1 (SS-47). == Valmistus == Alus tilattiin 17. helmikuuta 1915 annetun laivastonlain perusteella Fore River Shipyardilta Quincystä Massachusettsista Yhdysvalloista, missä köli laskettiin vielä samana vuonna 21. syyskuuta. Alus laskettiin vesille 27. heinäkuuta 1916 ja otettiin palvelukseen 31. tammikuuta 1917.Gardiner, Robert (toim.) s. 381submarinos.net == Palvelus == Aluksen nimeksi vaihdettiin 1930 O1. Alus poistettiin palveluksesta 18. toukokuuta 1932. ==Lähteet== * === Viitteet === Luokka:Espanjan laivaston sukellusveneet
Kaijat

Kaijat (Psittaculidae) on papukaijalintuihin kuuluva heimo. Aikaisemmin heimon lajit on luokiteltu kuuluviksi papukaijojen heimoon, mutta on sittemmin erotettu siitä omaksi heimokseen. Kaijojen heimoon kuuluu BirdLife Suomen käyttämän luokituksen mukaan 45 sukua ja 184 lajia. Kaijoja tavataan Afrikasta, Aasiasta ja Oseaniasta. Niiden elinympäristöä ovat metsät ja ravintoa marjat, hedelmät, siemenet ja kukkien mesi. Ulkonäöllisesti tyypillisiä piirteitä ovat suuri ja koukkupäinen nokka ja usein värikäs höyhenpuku. ==Suvut== * Epolettikaijat Aprosmictus * Hohtokaijat Prosopeia * Kaijaset Agapornis * Kaijat Psittacula * Kaunoviikunakaijat Psittaculirostris * Kuningaskaijat Alisterus * Loistokaijat Polytelis * Lurit Lorius * Lymykaijat Pezoporus * Melanesianlurikit Charmosyna * Mustakaijat Coracopsis * Myskilurikit Glossopsitta * Nokkakaijat Tanygnathus * Paratiisikaijat Psephotellus * Pikkukaijaset Micropsitta * Polynesianlurikit Vini * Punahuppukaijat Geoffroyus * Punalurit Eos * Raitakaijat Psittacella * Riippukaijat Loriculus * Rosellat Platycercus * Ruohokaijat Neophema * Sateenkaarilurit Trichoglossus * Silmälasilurit Psitteuteles * Siniviikunakaijat Cyclopsitta * Smaragdilurikit Neopsittacus * Säihkylurit Chalcopsitta * Töyhtöviherkaijat Eunymphicus * Viherkaijat Cyanoramphus * Viirikaijat Prioniturus ===Lajeja, joilla on oma sukunsa=== * Avoparikaija Eclectus roratus * Fidžinluri Phigys solitarius * Guavakaija Bolbopsittacus lunulatus * Isosepelkaija Barnardius zonarius * Kaljunaamakaija Psittrichas fulgidus * Liekkiparatiisikaija Northiella haematogaster * Maskareenienkaija Mascarinus mascarin * Monivyöluri Pseudeos fuscata * Paimenruohokaija Neopsephotus bourkii * Palmukaija Psittinus cyanurus * Sateenkaarikaija Purpureicephalus spurius * Savanniparatiisikaija Psephotus haematonotus * Tasmaniankaija Lathamus discolor * Undulaatti Melopsittacus undulatus * Viiksilurikki Oreopsittacus arfaki ==Lähteet== Luokka:Kaijat
Isaac Peral (C1)

Isaac Peral (runkonumero C1) oli Espanjan laivaston vuonna 1927 vesille laskettu C-luokan sukellusvene. == Valmistus == Alus tilattiin SECN:ltä Cartagenasta, missä köli laskettiin 19. kesäkuuta 1923. Alus laskettiin vesille 31. maaliskuuta 1927 nimellä C1 ja otettiin palvelukseen 18. heinäkuuta 1928.Gardiner 1987 s. 403 == Palvelus == Alus nimettiin 1930 Isaac Peraliksi, mutta sen numero säilytettiin. Kansallismielisten lentokoneet upottivat Barcelonan satamassa olleen aluksen, mutta hylky nostettiin 1938. Aluksen vaurioita ei kuitenkaan korjattu, vaan sitä käytettiin maalilaivana ja se romutettiin 1948. ==Lähteet== * === Viitteet === Luokka:C-luokan sukellusveneet (Espanja)
Meaghan Rath

Meaghan Rath (s. 18. kesäkuuta 1986 Montreal, Quebec) on kanadalainen näyttelijä. Hänet tunnetaan parhaiten Sally Malikina Syfyn tieteissarjasta Being Human ja Tani Reynä CBS:än poliisisarjasta Havaiji 5-0. Rath opiskeli filmitieteen ja viestinnän linjalla Dawson Collegessa. Meaghanin pikkuveli on näyttelijän töitä tekevä Jesse Rath. == Filmografia == Elokuvat Vuosi Suomenkielinen nimi Alkuperäinen nimi Rooli Huom. 2001 Lost and Delirious Lost and Delirious 2007 I Me Wed I Me Wed Tracy televisioelokuva My Daughter's Secret My Daughter's Secret Courtney televisioelokuva 2008 Prom Wars: Love Is a Battlefield Prom Wars: Love Is a Battlefield Jen L 2010 You Are So Undead You Are So Undead Mary Margaret lyhytelokuva 2011 Cyberbully Cyberbully Cheyenne Mortenson televisioelokuva 2013 Three Night Stand Three Night Stand Sue näyttelijä / vastaava tuottaja Televisiosarjat Vuosi Suomenkielinen nimi Alkuperäinen nimi Rooli Huom. 2004 Fries with That Fries with That? Molly 2 jaksoa 2006 10.5: Apocalypse 10.5: Apocalypse Rachel minisarja 2004–06 15/Love 15/Love Adena Stiles päärooli 2007 Sydänmailla Heartland Jen 1 jakso 2009 Aaron Stone Aaron Stone Tatianna Caine 2 jaksoa The Assistants The Assistants Rigby Hastings päärooli 2010–11 Rakas naapuri 18 to Life Violet/Erin Boyd 2 jaksoa 2011–14 Being Human Being Human Sally Malik päärooli 2012 Tarkka- ampujat Flashpoint Rebecca Vaughan 1 jakso 2014 Kingdom Kingdom Tatiana 3 jaksoa 2015–16 Kolme miestä ja tyttö New Girl May 5 jaksoa 2015 Banshee Banshee Aimee King 5 jaksoa Salaisuuksia ja valheita Secrets and Lies Nicole Mullen 5 jaksoa Motiivi Motive Ella Rollins 1 jakso 2016 Cooper Barrett's Guide to Surviving Life Cooper Barrett's Guide to Surviving Life Kelly Bishop 2017 Rogue Rogue Clea Annou päärooli 2017– Havaiji 5-0 Hawaii Five-0 Tani Rey päärooli (kausi 8–) 2018 Schitt's Creek Schitt's Creek Klair 1 jakso == Lähteet == == Aiheesta muualla == * * Luokka:Vuonna 1986 syntyneet Luokka:Elävät henkilöt Luokka:Kanadalaiset näyttelijät
Veka Pyyny

Veka Pyyny (s. 4. tammikuuta 2000) on suomalainen jalkapalloilija, pelipaikaltaan keskikenttäpelaaja. Pyyny on edustanut Veikkausliigassa pelannutta Rovaniemen Palloseuraa (RoPS). Pyyny teki debyyttinsä 29. tammikuuta 2017 miesten tasolla Suomen Cupissa Haukiputaan Palloa vastaan, kun Juha Malinen vaihtoi hänet kentälle Cem Felekin tilalle. Veikkausliigassa Pyyny pelasi ensimmäisen kerran 8. huhtikuuta 2018 kauden avausottelussa MIFK:a vastaan, kun hän tuli vaihdosta kentälle. Kaikkiaan Pyyny pelasi RoPS:n veikkausliigavuosina 2018-2020 kaikkiaan 24 ottelua. Veka Pyyny on pelannut Suomen kaksi U19-ikäluokan maaottelua kesäkuussa 2019. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Simon Marius

Simon Marius (latinisoitu saksalaisesta nimestä Simon Mayr, 20. tammikuuta 1573 – 5. tammikuuta 1625) oli saksalainen tähtitieteilijä. Hän syntyi Gunzenhausenissa, lähellä Nürnbergiä mutta eli suurimman osan elämästään Ansbachissa. Vuonna 1614 hän julkaisi teoksensa Mundus Iovialis, jossa hän kuvailee Jupiteria ja sen kuita. Hän väitti kirjassa, että löysi planeetan neljä kuuta ennen Galileita. == Lähteet == == Kirjallisuutta == * == Aiheesta muualla == * Marius-portaali Simon Marius: Matemaatikko – lääkäri – astronomi, teokset, sekundäärikirjallisuus, tapahtumat Luokka:Saksalaiset tähtitieteilijät Luokka:Vuonna 1573 syntyneet Luokka:Vuonna 1625 kuolleet
Sampo Ala

Sampo Ala (s. 18. tammikuuta 2002) on suomalainen jalkapalloilija, pelipaikaltaan hyökkääjä. Ala on edustanut Veikkausliigassa pelannutta Rovaniemen Palloseuraa (RoPS). Ala solmi RoPS:n kanssa kolmivuotisen sopimuksen maaliskuussa 2018 ja teki debyyttinsä miesten tasolla Suomen Cupin ottelussa KuPS:aa vastaan 10. maaliskuuta 2018. Kaudella 2019 hän pelasi Veikkausliigassa kahdeksan ottelua ja teki kauden ensimmäisessä liigaottelussaan Kuopion Palloseuraa vastaan maalin, jolla hän tasoitti tilanteen 2–2:een aivan ottelun viime hetkillä. Kaikkiaan Ala pelasi RoPS:n veikkausliigavuosina 2018-2020 kaikkiaan 21 ottelua. Sampo Ala on pelannut Suomen ikäkausimaajoukkueissa 11 maaottelua ja tehnyt niissä kaksi maalia. == Lähteet == Luokka:Suomalaiset jalkapalloilijat Luokka:Vuonna 2002 syntyneet Luokka:Elävät henkilöt
Rasmus Degerman

Rasmus Degerman (s. 23. huhtikuuta 2001) on suomalainen jalkapalloilija, pelipaikaltaan keskikenttäpelaaja. Degerman pelaa Rovaniemen Palloseurassa. Degerman teki debyyttinsä miesten tasolla Suomen Cupin ottelussa OPS:aa vastaan 11. helmikuuta 2017. Veikkausliigadebyytin Degerman teki 18. toukokuuta 2018 ottelussa FC Lahtea vastaan, jossa hän pelasi reilut 15 minuuttia. Kaikkiaan Degerman pelasi RoPS:n veikkausliigavuosina 2017-2020 kaikkiaan 27 ottelua. Rasmus Degerman on pelannut yhden alle 18-vuotiaiden maaottelun syyskuussa 2018 Valko-Venäjää vastaan. ==Saavutukset== * SM-hopeaa kaudella 2018 RoPS:n riveissä == Lähteet == Luokka:Suomalaiset jalkapalloilijat Luokka:Vuonna 2001 syntyneet Luokka:Elävät henkilöt
Valhalla (kraatteri)

Valhalla on Aurinkokunnan suurin monirenkainen kraatteri. Sen halkaisija on 3 000 kilometriä. Se sijaitsee Kallistossa (yksi Jupiterin kuista). Se on nimetty Valhallan mukaan, Odinin sali minne soturit viedään kuoltuaan. == Lähteet == Luokka:Kallisto Luokka:Kraatterit
Asgard (kraatteri)

Asgard on toiseksi suurin monirenkainen kraatteri Kallistossa. Sen ympärysmitta on 1 600 km. Se on nimetty Asgårdin mukaan, skandinaavisten jumalten valtakunta. ==Lähteet== Luokka:Kallisto Luokka:Kraatterit
Elizabeth Roemer

Elizabeth Roemer (9. syyskuuta 1929 Oakland, Kalifornia, Yhdysvallat – 8. huhtikuuta 2016 Tucson, Arizona, Yhdysvallat) oli yhdysvaltalainen tähtitieteilijä, joka tutki komeettoja ja asteroideja. Roemer oli professorina Arizonan yliopistossa. Lukion jälkeen Roemer opiskeli Kalifornian yliopistossa, Berkeleyssä jossa hän suoritti Bachelor-tutkinnon (BS) vuonna 1950. Vuonna 1955 hän suoritti lisäksi tohtoritutkinnon (Doctor of Philosophy (PhD)) jonka jälkeen hän toimi oli Yhdysvaltain laivaston tähtitieteilijä Yhdysvaltojen merivoimien observatoriossa Flagstaffissa, Arizonassa ( (NOFS)). Vuonna 1966 hän siirtyi Arizonan yliopistoon jossa hän työskenteli Lunar and Planetary Laboratoryssä. Häntä pyydettiin mukaan komiteaan joka perusti planeettatieteiden osaston vuonna 1972. Hänen erikoislaansa oli astrometria sekä pikkuplaneetat ja komeetat. Uransa aikana hän löysi 79 komeettaa, kaksi asteroidia: 1930 Lucifer ja 1983 Bok ja Jupiterin Themisto kuun. Hän jäi eläkkeelle vuonna 1988 Arizonan yliopistosta, mutta toimi tähtitieteen parissa aktiivisesti ennen kuolemaansa vuonna 2016. Asteroidi 1657 Roemera on nimetty hänen kunniakseen. == Lähteet == == Aiheesta muualla == * Luokka:Vuonna 1929 syntyneet Luokka:Vuonna 2016 kuolleet Luokka:Yhdysvaltalaiset tähtitieteilijät
Eerik Kantola

Eerik Kantola (s. 9. maaliskuuta 2000) on suomalainen jalkapalloilija, pelipaikaltaan puolustaja. Kantola pelaa Rovaniemen Palloseurassa. Kantola teki debyyttinsä miesten tasolla Suomen Cupin ottelussa AC Oulua vastaan 6. helmikuuta 2017. Veikkausliigassa Kantola esiintyi ensimmäisen kerran 19. toukokuuta 2017 Veikkausliigan vierasottelussa SJK:a vastaan, kun RoPS kärsi loukkaantumisista ja sairastumisista. Kantola vaihdettiin tauolla Lassi Järvenpään tilalle. Kaikkiaan Kantola pelasi RoPS:n veikkausliigavuosina 2018-2020 kaikkiaan yhdeksän ottelua. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
Charles Dillon Perrine

Charles Dillon Perrine (28. heinäkuuta 1867 – 21. kesäkuuta 1951) oli yhdysvaltalainen tähtitieteilijä joka eli Argentiinassa. Hän työskenteli Lickin observatoriossa vuosina 1893–1909. Hän voitti Lalande-palkinnon vuonna 1897. Sinä aikana hän löysi Jupiterin kuudennen 3. joulukuuta 1904. Se nimettiin myöhemmin Himaliaksi Ródosksen saaren nymfin mukaan, joka oli yksi Zeuksen rakastajittarista. Jupiterin seitsemännen kuun hän löysi 5. tammikuuta 1905. Se nimettiin myöhemmin yhden Zeuksen rakastajattaren mukaan Elaraksi. Vuonna 1904 hän julkaisi laskeman auringon parallaksista joka perustui havaintoihin Eroksen käyttäytymiseen sen lähestyessä Maata. Hän löysi uransa aikana myös 13 komeettaa. Vuonna 1909 hän siirtyi Argentiinan kansallisen observatorion johtajaksi Córdobaan jossa oli eläkeikäänsä asti. == Lähteet == == Aiheesta muualla == * * * * Luokka:Yhdysvaltalaiset tähtitieteilijät Luokka:Vuonna 1867 syntyneet Luokka:Vuonna 1951 kuolleet
Jimi Vaarala

Jimi-Jasper Vaarala (s. 21. syyskuuta 2000) on suomalainen jalkapalloilija, pelipaikaltaan maalivahti. Vaarala pelaa Rovaniemen Palloseurassa. == Lähteet == Luokka:Suomalaiset jalkapalloilijat Luokka:Vuonna 2000 syntyneet Luokka:Elävät henkilöt
C2 (1928)

C2 oli Espanjan laivaston vuonna 1928 vesille laskettu C-luokan sukellusvene. == Valmistus == Alus tilattiin SECN:ltä Cartagenasta, missä köli laskettiin 15. syyskuuta 1923. Alus laskettiin vesille 4. toukokuuta 1928 ja otettiin palvelukseen vielä samana kesänä 19. heinäkuuta.Gardiner 1987 s. 403 == Palvelus == Alus oli vuosina 1937-1939 modernisoitavana Ranskassa ja sen miehistö luovutti aluksen kansallismielisille 7. maaliskuuta 1939. Alus poistettiin 1952. == Lähteet == * === Viitteet === Luokka:C-luokan sukellusveneet (Espanja)
Simon Mayr

Johann Simon Mayr (tai Giovanni Simone Mayr; 14. kesäkuuta 1763 Mendorf – 2. joulukuuta 1845 Bergamo) oli saksalaistaustainen, italialaistunut säveltäjä.Simon Mayr BritannicaJohann Simon Mayr Naxos Mayr oli opettajan poika. Hän opiskeli teologiaa Ingolstadtin yliopistossa. Hän saapui 1780-luvun loppupuolella Italiaan, jossa opiskeli musiikkia Carlo Lenzin ja Ferdinando Bertonin johdolla. Varhaisina tilaustöinä Mayr sävelsi ensisijaisesti hengellisiä oratorioita. Kasvavaa suosiota hän alkoi saavuttaa siirryttyään säveltämään oopperaa, josta ensimmäinen esimerkki on Saffo (1794). Vuonna 1802 Mayr sai nimityksen maestro di cappellaksi Bergamon Santa Maria Maggioreen; tässä tehtävässä häntä oli edeltänyt hänen opettajansa Lenzi. Vuonna 1805 hän sai myös kontrapunktin professorin ja tuomiokirkon kuorokoulun johtajan asemat Bergamossa. Vuoden 1815 jälkeen Mayr keskittyi säveltäjänä jälleen pitkälti hengellisiin teoksiin, joihin kuului messuja, psalmeja, motetteja ja kantaatteja. Mayr kirjoitti elämäkertateoksen Joseph Haydnista, useita musiikkiteoreettisia teoksia ja omaelämäkerran. Hän perusti myös kaksi organisaatiota köyhiä ja ikääntyneitä muusikoita varten. Hänen yli kuudenkymmenen oopperansa joukossa ovat La Lodoiska (1796), Ginevra di Scozia (1801), Medea in Corinto (1813) ja La rosa bianca e la rosa rossa (1813). Sekä saksalaiset että italialaiset musiikkiperinteet vaikuttivat Mayrin työhön. Mayr pyrki urallaan edistämään Haydnin, Wolfgang Amadeus Mozartin ja Ludwig van Beethovenin musiikin tuntemusta Italiassa. Hänen johdollaan opiskeli esimerkiksi Gaetano Donizetti. == Lähteet == == Aiheesta muualla == * IMSLP: nuotteja Luokka:Italialaiset säveltäjät Luokka:Saksalaiset säveltäjät Luokka:Oopperasäveltäjät Luokka:Vuonna 1763 syntyneet Luokka:Vuonna 1845 kuolleet
Juhani Kangas

Juhani Kangas (s. 27. huhtikuuta 1998) on suomalainen jalkapalloilija, pelipaikaltaan maalivahti. Kangas pelaa Rovaniemen Palloseurassa. Kangas teki RoPS:n kanssa kaksivuotisen sopimuksen marraskuussa 2016. Kangas teki debyyttinsä miesten tasolla Suomen Cupin ottelussa FC Hakaa vastaan 20. huhtikuuta 2016. Veikkausliigassa Kangas esiintyi ensimmäisen kerran 15. lokakuuta 2017 Veikkausliigan ottelussa VPS:aa vastaan. Päävalmentaja Juha Malinen teki erikoisen ratkaisun ottelun lisäajalla tilanteen ollessa 3–0, kun hän vaihtoi Kankaan maalille Antonio Regueron tilalle. Reguerolla ei ollut tilanteessa mitään vammaa ja ottelun jälkeen Malisen temppua kritisoitiin sosiaalisessa mediassa "nöyryytykseksi" VPS:aa kohtaan. Malinen kuitenkin kertoi, että Kankaan vaihtaminen kentälle oli kiitos kahden vuoden tunnollisesta harjoittelusta edustusjoukkueen mukana. == Lähteet == Luokka:Suomalaiset jalkapalloilijat Luokka:Vuonna 1998 syntyneet Luokka:Elävät henkilöt